b'\n_START_ARTICLE_\nMrtva\xc5\xa1ki ples\n_START_PARAGRAPH_\nMrtva\xc5\xa1ki ples, v splo\xc5\xa1nem imenovan tudi v razli\xc4\x8dnih jezikih; Danse Macabre (francosko), Danza Macabra (italijansko ali \xc5\xa1pansko) ali Totentanz (nem\xc5\xa1ko), je pozno-srednjeve\xc5\xa1ka alegorija na vsesplo\xc5\xa1nost smrti, ki se ne ozira na \xc5\xbeivljenjski stan: ples smrti zdru\xc5\xbeuje vse. V osnovi se je pojavila kot likovna upodobitev, sicer pa tudi kot glasbena ali knji\xc5\xbeevna izpeljanka. La Danse Macabre vsebuje poosebljeno smrt, ki za seboj v grob vodi skupino ple\xc5\xa1o\xc4\x8dih likov iz vseh \xc5\xbeivljenjskih stanov; ve\xc4\x8dinoma cesarja, kralja, pape\xc5\xbea, meniha, mladeni\xc4\x8da, lepo dekle - ki so vsi upodobljeni med sprevodom okostnjakov. Na ta na\xc4\x8din predstavljeni liki opominjajo na dejstvo, da so \xc4\x8dlove\xc5\xa1ka \xc5\xbeivljenja krhka ter kako jalova je slava zemeljskega \xc5\xbeivljenja. Najzgodnej\xc5\xa1i primer mrtva\xc5\xa1kega plesa je iz leta 1424 in se nahaja na pari\xc5\xa1kem pokopali\xc5\xa1\xc4\x8du.'